recursal/SuperWikiNEXT-32B huggingface dataset:
**பெரிநாக்** (*Berinag*) என்பது ஒரு மலை வாழிடமாகும். இது இந்தியாவின் உத்தராகண்டம் மாநிலத்தில் கிழக்கு திசையில் உள்ள இமயமலை மாவட்டமான பிதௌரகர் மாவட்டத்தின் நைனித்தாலிருந்து, 160 கி.மீ. தொலைவில் அமைந்துள்ளது. இது பிதௌரகரின் ஆறு நிர்வாக உட்பிரிவுகளில் (வட்டம்) ஒன்றாகும்.  தேசிய நெடுஞ்சாலை 309ஏ இதன் வழியாக செல்கிறது. காரவோன், தனோலி, பனா, பட்டிகான், பனோலி, குவாராலி, திரிபுராதேவி மற்றும் சங்கர் ஆகியவை இங்குள்ள சில கிராமங்களில் அடங்கும்.

பின்னணி
-------

பெரிநாக் அதன் பெயரை பெரிநாக் கோயிலில் இருந்து பெறுகிறது  (உள்ளூரில் 'பெடிநாக்' என்று அழைக்கப்படுகிறது). இது பெரிநாக் மலையுச்சியில் அமைந்துள்ள ஒரு நாக தேவதை கோயிலாகும். நாக வழிபாடுகளுக்கு அர்ப்பணிக்கப்பட்ட தௌலிநாக் (தாவல்நாக்) (விஜய்பூர்), காளிநாக் (காளியாநாக்), பெனிநாக் (பானிநாக்), பாசுகிநாக் (வாசுகிநாக்), பிங்லெநாக் மற்றும் ஹரிநாக் போன்ற பல கோயில்களும் இங்குள்ளது. பெரிநாக் இமயமலையின் பரந்த காட்சியை வழங்குகிறது. கார்வால் இமயமலை முதல் நேபாள எல்லைகள் வரை, குறிப்பாக பஞ்சசூலி மற்றும் நந்தா தேவி போன்ற உயரமான சிகரங்கள் இங்கு அமைந்துள்ளன. இந்த பகுதி பிரித்தானியர் ஆட்சியின் போது உருவாக்கப்பட்ட தேயிலை தோட்டங்களுக்கு பிரபலமானது. இங்கு வளர்க்கப்படும் பெரிநாக் தேயிலையானது இலண்டன் தேநீர் விடுதிகளில் அதிகம் விரும்பப்படும் தேயிலையாகும்.

போக்குவரத்து
------------

* 112 கி.மீ. தூரத்திலுள்ள பிதௌரகர், நைனி சைனி விமான நிலையம் அருகிலுள்ள விமான நிலையமாகும். பந்த்நகர் விமான நிலையம் 210 கி.மீ. தொலைவிலுள்ளது
* அருகிலுள்ள இரயில் நிலையம் கத்கோடம் : 178 கி.மீ.
* பெரிநாக் சாலை வழியாக நன்கு இணைக்கப்பட்டுள்ளது. அல்மோரா -96 கி.மீ, நைனித்தால் -160 கி.மீ, ஹல்துவானி -200 கி.மீ, பாகேசுவர் -62கி.மீ, பிதௌரகட் -85 கி.மீ.

படத் தொகுப்பு
-------------

* பெரிநாக்கிலிருந்து பஞ்சசூலி, 2015பெரிநாக்கிலிருந்து பஞ்சசூலி, 2015
* இமயமலை உச்சிஇமயமலை உச்சி
* பெரிநாக்கிலிருந்து பஞ்சசூலி, 2016பெரிநாக்கிலிருந்து பஞ்சசூலி, 2016

மேற்கோள்கள்
-----------

1. ↑  "Tehsils in Pithoragarh District, Uttarakhand". *www.census2011.co.in*. 3 October 2016 அன்று பார்க்கப்பட்டது.
2. ↑  "Pithoragarh District Gazetteer" (PDF). 1 August 2014 அன்று மூலம் (PDF) பரணிடப்பட்டது. 10 Mar 2018 அன்று பார்க்கப்பட்டது.

வெளி இணைப்புகள்=
================

* Pithoragar district website
* Map and photos of area
* Temples in the general area
* { Tourist website ]
**அபய் பிரசால் உள்விளையாட்டரங்கம்** *(Abhay Prashal Indoor Stadium)* இந்தியாவில் உள்ள மத்தியப்பிரதேச மாநிலத்தில் இருக்கும் இந்தூரில் அமைந்துள்ள ஒரு உள்விளையாட்டு அரங்கமாகும். மேசைப்பந்தாட்டம், இறகுப்பந்தாட்டம் முதலிய விளையாட்டுகளுக்காக, மத்தியப் பிரதேச அரசு 3.5 ஏக்கர் நிலத்தை ஒதுக்கீடு செய்து இவ்வரங்கத்தை கட்டியுள்ளது. 1994 ஆம் ஆண்டு திசம்பர் மாதத்தில் அப்போதைய மத்தியப்பிரதேச முதல்வர் அர்ச்சுன் சிங் இவ்விளையாட்டரங்கத்தைத் திறந்து வைத்தார். 10000 பேர் அமர்ந்து பார்க்ககும் வசதியுடைய இவ்விளையாட்டு அரங்கத்தில் பல அரசியல் நிகழ்ச்சிகள், இசை நிகழ்ச்சிகள் மற்றும் இறகுப்பந்தாட்டம். கூடைப்பந்தாட்டம் மற்றும் டென்னிசு பந்தாட்டம் முதலிய நிகழ்ச்சிகள் நடைபெற்றுள்ளன.

2012 ஆம் ஆண்டில் அபய் பிரசால் உள்விளையாட்டரங்கமானது அனைத்துலக மேசைபந்தாட்டக் கூட்டமைப்பின் பயிற்சி மையமாகத் தேர்ந்தெடுக்கப்பட்டது. தெற்கு ஆசியப் பகுதியில் இணையதள இணைப்பு வசதியுடன் இருக்கும் ஒரே மையமாக இப்பயிற்சி மையம் விளங்குகிறது.

மேற்கோள்கள்
-----------

1. ↑   Season-ender could provide some thrills
2. ↑   NIFD Indore

புற இணைப்புகள்
--------------

* Official website பரணிடப்பட்டது 2015-12-14 at the வந்தவழி இயந்திரம்
* Wikimapia
**Page Module:Hatnote/styles.css has no content.**

வேப்பம் பூ போன்றவற்றை சேர்த்து செய்யப்படும் வடகம் பற்றிய இன்னொரு கட்டுரைக்கு வடகம் பக்கத்தினைக் காணவும்.
காய வைப்பதற்கு முன்னதாக எண்ணையில் தொட்டு வடகம் உருட்டப்படுகிறது.
**வெங்காய வடகம்** அல்லது **தாளிப்பு வடகம்** (சுருக்கமாக **வடகம்** என்றும் அழைப்பதுண்டு) (*Vengaya Thalippu Vadagam*) என்பது தமிழகத்தில் குழம்பு போன்றவற்றை தாலிக்கும் போது சுவைக்கும் மணத்துக்கும் சேர்க்கப்படும் ஒரு பொருளாகும். இது பொதுவாக உளுத்தம் பருப்பு, துவரம் பருப்பு, வரமிளகாய் தூள், தனியா தூள், பெருங்காயத் தூள், கறிவேப்பிலை, வெந்தயம், சீரகம், கடுகு, மிளகு, அரிந்த சிறிய வெங்காயம் போன்றவற்றை எண்ணை கலந்து இரண்டு நாட்கள் ஒரு பாத்திரத்தில் இட்டு ஊரவைப்பர். சிலர் எள் போடுவதுண்டு. சிலர் இதில் வெட்டிய பூண்டையும் சேர்ப்பதுண்டு. இதில் உள்ள பொருட்களில் ஊருக்கேற்றபடி சில மாற்றங்கள் இருக்கும். இந்த கலவையை நான்கைந்து நாட்கள் வெளியில் உலரவைத்து வெங்காயத்தில் ஈரத்தை வற்ற வைப்பர். பிறகு அதில் எண்ணை விட்டு சிறு பந்துகளாக உருட்டி, அவற்றை மீண்டும் வெயிலில் காயவைப்பர். இதில் சேர்க்க நல்லெண்ணெய், கடலையெண்ணெய், விளக்கெண்ணெய் போன்றவற்றை தங்கள் வசதிக்கேற்ப்ப பயன்படுத்துவர். கடைசியில் பானை போன்றவற்றில் போட்டு இருப்பு வைத்துக் கொள்வர். இது ஒரு ஆண்டுவரையிலும் கெடாமல் இருக்கும்.

பவரலர் பண்பாட்டில்
------------------

தமிழ்நாட்டு புலனாய்வுத் துறை தலைவராக இருந்த பி. சந்திரசேகரன் தன் பலனாய்வு அனுபவங்களைக் கொண்டு எழுதிய புத்தகமான *கிரிமினல்கள் ஜாக்கிரதை* என்ற நூலில் பணம் திருட்டுப்போன ஒரு வழக்கில் திருடியவனை கண்டுபிடிக்க வீட்டிலிருந்த வடகம் எவ்வாறு உதவியது என்பதை விளக்கியுள்ளார்.

குறிப்பு
--------

1. ↑  எல்லா குழம்பு வகைகளையும் மணக்கச் செய்யும், வெங்காய வடகம், வீட்டிலேயே சுலபமாக எப்படி செய்வது? dheivegam.com பார்த்த நாள் 2021 ஆகத்து 20
2. ↑  தடய அறிவியல் நிபுணர் டாக்டர் பி. சந்திரசேகரன், கிரிமினல்கள் ஜாக்கிரதை, கட்டுரைத் தொடர், கல்கி 4. ஆகத்து. 2000
**அபர்ண நாயர்** (Aparna Nair) (பிறப்பு 30 நவம்பர் 1989) ஒரு இந்திய திரைப்பட நடிகையாவார். இவர் மலையாளத் திரைப்படத்துறையில் தோன்றி வருகிறார்.

சுயசரிதை
--------

அபர்ணா, கேரளாவின் மலப்புறம் மாவட்டத்திலுள்ள தேஞ்ஞிப்பாலம் புனித பால் மேல்நிலைப்பள்ளியிலும், பின்னர், கொச்சி, செயின்ட் தெரசா கல்லூரியிலும் பயின்றார். அ. க. லோகிததாசின் இயக்கத்தில் வெளியான "நிவேதயம்" என்ற படம் மூலம் இவர் அறிமுகமானார்.  பிறகு, "சாயாமுகி" என்ற படத்தில் பாஞ்சாலியை சித்தரித்தார். இதில் மோகன்லால் மற்றும் முகேஷ் ஆகியோர் முக்கிய வேடங்களில் நடித்திருந்தனர்.  2009 ஆம் ஆண்டு திரைப்படமான *மேகதீர்த்தத்தில்* மணிகுட்டனுக்கு இணையாக கவியூர் பொன்னம்மாவின் சிறு வயதான பாத்திரத்தில் நடித்தார். *கயம்* என்ற படத்தில் நடிகர் பாலாவின் இணையாக நடித்தார்.  2010 இல், இவர் காக்டெய்லில் நடித்தார். இவரது அறிமுகம் தமிழ் அறிமுக இயக்குநர் கே.மகேசுவரன் இயக்கிய "எதுவும் நடக்கும்" என்ற படத்தின் மூலம் தமிழகத் திரைப்படத்துறையில் நுழைந்தார். 

பின்னர் இவர் *பியூட்டிஃபுல்* படத்தில் நடித்ததற்காக பாராட்டுக்களைப் பெற்றார்.  அடுத்து சங்கர் இயக்கிய *ஸ்ட்ரீட்லைட்* என்பதில் நடித்தார். அதில் இவர் நான்கு வேடங்களில் நடித்திருந்தார்.  *மல்லு சிங்*, *தட்டத்தின் மராயத்து* போன்ற படங்களிலும், ஜோஷியின் இயக்கத்தில் *"ரன் பேபி ரன்" என்ற படத்திலும் நடித்தார்.*

குறிப்புகள்
-----------

1. ↑  "Aparna Nair, beautiful star on the horizon". Deccan Chronicle. 9 January 2012 அன்று மூலம் பரணிடப்பட்டது. 1 January 2013 அன்று பார்க்கப்பட்டது.
2. ↑  "Upbeat". The Hindu. 1 January 2013 அன்று பார்க்கப்பட்டது.
3. ↑  "ഹിറ്റുകളുടെ കൂട്ടുകാരി , Interview - Mathrubhumi Movies" பரணிடப்பட்டது 17 திசம்பர் 2013 at the வந்தவழி இயந்திரம்.
4. ↑  "APARNA NAIR". 27 January 2013 அன்று மூலம் பரணிடப்பட்டது. 1 January 2013 அன்று பார்க்கப்பட்டது.
5. ↑  "Aparna Nair, beautiful star on the horizon". Deccan Chronicle. 9 January 2012 அன்று மூலம் பரணிடப்பட்டது. 1 January 2013 அன்று பார்க்கப்பட்டது.
6. ↑  Admin. "Aparna Nair" பரணிடப்பட்டது 17 சனவரி 2013 at the வந்தவழி இயந்திரம்.
7. ↑  "Upbeat". The Hindu. 1 January 2013 அன்று பார்க்கப்பட்டது.

வெளி இணைப்புகள்
---------------

* Aparna Nair in MSI
* ஐ.எம்.டி.பி இணையத்தளத்தில் அபர்ணா நாயர்
பத்தாம் நூற்றாண்டில் தோன்றிய நீலகேசி நூலுக்கு 14 ஆம் நூற்றாண்டில் தோன்றிய உரைநூல் **நீலகேசி விருத்தியுரை**.   இந்த உரைநூலின் ஆசிரியர் சமய திவாகர வாமனமுனிவர். இதனால் இந்த உரைநூலுக்குச் **சமய திவாகர விருத்தி** என்னும் பெயரும் வழங்கலாயிற்று.

##### உரையின் பயன்கள்

* இறந்துபோன குண்டலகேசி நூலின் பாடல்கள் 20 கிடைத்துள்ளன.
* குண்டலகேசியின் கதை இதில் முழுமையாகச் சொல்லப்பட்டுள்ளது.
* குண்டலகேசி நூலின் ஆசிரியர் 'நாத குத்தனார்' என்பதையும் இவ்வுரை குறிப்பிடுகிறது
* பல இலக்கண சூத்திரங்கள் கிடைத்துள்ளன.
* பிம்பிசாரக் கதை, மானாவூர்ப் பதிகம் முதலான பௌத்த சமய நூல்கள் இவ்வுரையில் குறிப்பிடப்பட்டுள்ளன.

##### உரையின் பாங்கு

பாடல்களுக்கான பொருள் வெளிப்படையாக இதில் எழுதப்படவில்லை. சமயக் கருத்துகள் மிகுதியாக விளக்கப்பட்டுள்ளன. வடமொழி நூல்கள் பல காட்டப்படுகின்றன. தொல்காப்பியம், நன்னூல் போன்ற இலக்கண நூல்களிம், அறநெறிச்சாரம், அருங்கலச் செப்பு போன்ற சமண நூல்களும் காட்டப்படுகின்றன. கொலை மறுத்தல் பற்றிக் கூறும் வெண்பாநூல் ஒன்றும் அதன் பாடல்கள் சிலவும் இதனுள் காட்டப்பட்டுள்ளன. 'ஈழம் அடிப்படுத்த தாடையாழ்வார் என்னும் போதி சத்துவர்' என்னும் பௌத்த முனிவர் இதில் குறிப்பிடப்பட்டுள்ளார். 

மருவிய வினைகள் மாற்றா மாசினைக் கழுவி வீட்டை
தருதலால் புனிதன் ஆக்கும் தன்மையால் புண்ணியமாமே
என்னும் மேருமந்திரப் பாடலைக் (95) காட்டி, "என்பது எம் ஓத்து" என்று இவ்வுரை குறிப்பிடுகிறது.  இந்த உரை வடமொழி கலந்த மணிப்பிரவாள நடையில் உள்ளது.

##### உரைநூலின் பாயிரப் பாடல்

மெய்ந்நூல் நெறியை விளக்கி விளங்காப் பிடகம் முதல்
பொய்ந்நூல் நெறிகளைப் போகத் துரந்தது  பூதலத்தில்
எந்நூலும் வல்லவர் ஏத்து சமயத்து இறைவன் கண்ட
செம் **நீலகேசி விருத்தி** சமய திவாகரமே
அருகள் திரு அறத்து அன்பு செய்வாரும் அழிவழக்கால்
பெருகும் துருநெறி  பீடு அழிப்பாரும் இப் பேர் உலகில்
பொருள் இன்றி நின்ற தமிழ்ப் புலவோர்க்குப் பொருளை எல்லாம்
திரிவின்றிக் காட்டும் **சமயத் திவாகரம்** சேவிக்கவே.

##### அடிக்குறிப்பு

1. ↑  மு. அருணாசலம் (முதல் பதிப்பு 1969, திருத்தப்பட்ட பதிப்பு 2005). *தமிழ் இலக்கிய வரலாறு, பதினான்காம் நூற்றாண்டு,*. சென்னை: தி பார்க்கர், தமிழியல் ஆய்வு மற்றும் வெளியீட்டு நிறுவனம், 291 அகமது வணிக வளாகம், இராயப்பேட்டை, சென்னை 600 014. பக். 249.
2. ↑  சக்கரவர்த்தி நாயனார் பதிப்பு
3. ↑  இது மேருமந்திரப் புராணத்தில் காணப்படவில்லை
4. ↑  ஓட்டியது
5. ↑  துருப்பிடித்த நெறி
கலிசிய-வோலினிய வரலாற்று கூறு புத்தகம் (சிரில்லிக் எழுத்துமுறையில்)
***கலிசிய-வோலினிய வரலாற்றுக் கூறு*** (*Galician–Volhynian Chronicle*, உக்ரைனியன்: Галицько-Волинський літопис) என்பது 1201–1292 காலகட்டத்தை பற்றிய வரலாற்றுப் பதிவாகும். அக்காலத்திய கலிசிய-வோலினிய சமஸ்தானத்தின் வரலாற்றைப்பற்றி இது கூறுகிறது. அச்சமஸ்தானம் தற்போதைய உக்ரைனில் அமைந்திருந்தது. இந்த வரலாற்றுக் கூறின் மூலம் கிடைக்கப்பெறவில்லை; தற்போது கிடைக்கப்பெறும் வரலாற்றுக் கூறு *இப்பாதிய வரலாற்று கூறின்* ஒரு பகுதியாக நமக்குக் கிடைக்கப் பெறுகிறது. இதன் ஆசிரியர் கீவ் சமஸ்தானத்தின் மீதான கலிசியாவின் உரிமையை எடுத்துரைக்கிறார்.

இதன் முதல் பகுதி (கலிசியாவின் டானியல் பற்றியது) கோல்ம் நகரில் (இன்றைய போலந்தில்) எழுதப்பட்டதாகக் கருதப்படுகிறது.

மேற்கோள்கள்
-----------

1. 1 2  Magocsi, Paul R. (1983). *Galicia: A Historical Survey and Bibliographic Guide*. University of Toronto Press. பக். 53. பன்னாட்டுத் தரப்புத்தக எண்:0-8020-2482-3. .
2. ↑  Potichnyj, Peter J.; Marc Raeff; Jaroslaw Pelenski; Gleb N. Zekulin (1992). *Ukraine and Russia in Their Historical Encounter: In Their Historical Encounter*. CIUS Press. பக். 9. பன்னாட்டுத் தரப்புத்தக எண்:0-920862-84-5. .
3. ↑  Literature of the late Middle Ages. Izbornik.
4. ↑  Perfecky, George A. (1973). *The Galician-Volynian Chronicle*. Munich: Wilhelm Fink Verlag. இணையக் கணினி நூலக மையம்:902306.
5. ↑  Daniel Waugh (historian) (Dec 1974). "Review". *Slavic Review* **33** (4): 769–771. .
**கலிகோ புல் (Kalikho Pul** 1969 சூலை - 2016 ஆகத்து 9) என்பவர் இந்தியாவின் அருணாச்சலப் பிரதேசத்தைச் சேர்ந்த அரசியல்வாதியாவார். இவர் அருணாச்சலப் பிரதேசம், அனாஜா மாவட்டத்தில் உள்ள வால்லா என்ற சிற்றூரில் பிறந்தவர். இவர் மனிதவியல் தொடர்பான துறையில் பட்டம் பெற்றவர். இவர் 1995இல் தீவிர அரசியலில் நுழைந்து அதே ஆண்டில் ஹயூலிங் சட்டமன்றத் தொகுதியின் சட்டமன்ற உறுப்பினரானார். முகுத்மித்தி அரசில் நிதித்துறை அமைச்சராக 2003 முதல் 2007வரை பொறுப்பு வகித்தார். தொடர்ந்து ஹயூலிங் தொகுதியில் அடுத்தடுத்து ஐந்து முறை சட்டமன்ற உறுப்பினராக தேர்ந்தெடுக்கப்பட்டார். இவர் நிதி, நீதி, சுகாதாரம், மகளிர் குழந்தைகள் நலம், மீன்வளம் போன்ற துறைகளின் அமைச்சராகப் பொறுப்பு வகித்தவர்.

இந்நிலையில் இவர் தலைமையிலான காங்கிரஸ் சட்டமன்ற உறுப்பினர்கள் 21 பேர் காங்கிரசின் முதலமைச்சரான நபம் துகிக்கு எதிராகப் போர்க்கொடி தூக்கிய நிலையில் அருணாச்சலப்பிரதேசத்தில் குடியரசுத்தலைவர் ஆட்சி அமல்படுத்தப்பட்டது. பல குழப்பங்களுக்கு பிறகு குடியரசுத்தலைவர் ஆட்சி விலக்கப்பட்டு கலிகோ புல்லின் தலைமையில் பிரிந்த 21 காங்கிரஸ் சட்டமன்ற உறுப்பினர்கள் மற்றும் 11 பாரதிய ஜனதா கட்சியின் சட்டமன்ற உறுப்பினர்களின் ஆதரவுடன், கலிகோ புல் அருணாச்சலப்பிரதேசத்தின் ஒன்பதாவது முதல்வராக பெப்ரவரி 19, 2016 அன்று பதவியேற்றார். இதற்கிடையில் ஆட்சி கலைக்கப்பட்டதை எதிர்த்து நபம் துகி வழக்கு தொடர்ந்தார். வழக்கில் உச்சநீதிமன்றம் துகி அரசை கலைக்கும் வகையில், கவர்னர் ராஜ்கோவா பிறப்பித்த உத்தரவுகளுக்கு தடை விதித்து, ஆட்சி கலைப்புக்கு முந்தைய 2015 திசம்பர், 15ல் இருந்த நிலையே தொடர வேண்டும் என்று தீர்ப்பளித்தது இதனால் கலிகோபுல் பதவியில் இருப்பது சட்டவிரோதமானது. இதன்பின் நபம் துக்கி முதலமைச்சராக பொறுப்பேற்றார். பதவியை இழந்து மன அழுத்த்தில் இருந்த கலிகோபுல் 2016 ஆகத்து 9 அன்று தற்கொலை செய்துகொண்டார்.

மேற்கோள்கள்
-----------

1. 1 2  "Kalikho Pul becomes the Chief Minister of Arunachal". 2016-05-25 அன்று மூலம் பரணிடப்பட்டது. 2016-02-21 அன்று பார்க்கப்பட்டது.
2. ↑  "Arunachal will see repeat of Kargil, warns minister". *தி டைம்ஸ் ஆஃப் இந்தியா* (New Delhi). 29 October 2014. .
3. ↑
4. ↑
5. ↑  "Apang to formally inaugurate Anjaw district on Feb 14 2007". 2014-10-29 அன்று மூலம் பரணிடப்பட்டது. 2016-02-21 அன்று பார்க்கப்பட்டது.
6. ↑
7. ↑  "அருணாச்சல் முதல்வராக பெமா காண்டு அமைச்சரவை குறித்து விரைவில் முடிவு". தினமலர். 17 சூலை 2016. 21 சூலை 2016 அன்று பார்க்கப்பட்டது.
8. ↑  "அருணாச்சல் 'மாஜி' முதல்வர் கலிகோ புல்...: பதவி பறிபோன விரக்தியால் விபரீத முடிவு?". தினமலர். 9 ஆகத்து 2016. 10 ஆகத்து 2016 அன்று பார்க்கப்பட்டது.

|
|  |
| முன்னர்**நபம் துக்கி** | **அருணாச்சலப் பிரதேச முதல்வர்கள் பட்டியல்**பிப்ரவரி 19, 2016 –  | பின்னர்**நபம் துக்கி** |
**கலிங்கப்பட்டினம் கடற்கரை** என்பது ஆந்திர மாநிலம் சிறீகாக்குளம் மாவட்டத்தில் வம்சதாரா ஆறு வங்காள விரிகுடாவில் கலக்கும் இடத்தில் அமைந்துள்ளது. இந்தக் கடற்கரை சிறீகாகுளம் நகரிலிருந்து 30 கி.மீ தொலைவில் அமைந்துள்ளது.

நிர்வாகம்
---------

ஆந்திரப் பிரதேச மாநில அரசின் ஆந்திரப் பிரதேச சுற்றுலா வளர்ச்சிக் கழகம் (APTDC) இந்தக் கடற்கரையை சுற்றுலா மையமாக அங்கீகரித்து இதன் வளர்ச்சியை ஊக்குவித்து வருகிறது.

முக்கியத்துவம்
--------------

இதுவொரு பழங்காலத்தில் பயன்படுத்தப்பட்ட துறைமுகம் ஆகும். இங்கு ஒரு கலங்கரை விளக்கமும் உள்ளது. இத்துறைமுகத்தில் வாசனைத் திரவியங்கள், துணிகள் போன்றவை ஏற்றுமதி செய்யப்பட்டன. இத்துறைமுகம் பிரித்தானியாவின் இந்தியப் பேரரசு ஆட்சியின் போது மூடப்பட்டது. .  இந்தக் கடற்கரைக்குச் செல்லும் சாலை கடற்கரைப் படுகை வரை செல்வதால் அது *திறந்த சாலைக் கடல்* (Open Road Sea)  என அழைக்கப்படுகிறது.

கலிங்கப்பட்டினத்திலுள்ள கலங்கரை விளக்கு

மேற்கோள்கள்
-----------

1. ↑  "Kalingapatnam Beach". AP Tourism Portal. 8 ஏப்ரல் 2014 அன்று மூலம் பரணிடப்பட்டது. 1 July 2014 அன்று பார்க்கப்பட்டது.
2. ↑  "Beach overview". discoveredindia. 2 July 2014 அன்று பார்க்கப்பட்டது.
3. ↑  "Famous beaches in Andhra Pradesh". indiatemplesinfo. 1 July 2014 அன்று பார்க்கப்பட்டது.
4. ↑  "Tourist-Srikakulam". incredibleap. 14 ஜூலை 2014 அன்று மூலம் பரணிடப்பட்டது. 2 July 2014 அன்று பார்க்கப்பட்டது.
**மத்ரதேசம்**  காசுமீரதேசத்திற்கு தென்மேற்கிலும், தெற்கிலும், கேகயதேசத்திற்கு நேர்மேற்கிலும் அழகிய வனங்களினால் அலங்கரிக்கப்பட்ட பூமியாய் பரவி இருந்த தேசம்.

இருப்பிடம்
----------

இந்த தேசத்தின் நடுவிலிருந்து மேற்கு பாக பூமி முழுவதும் கொஞ்சம் கொஞ்சமாய் மேற்குமுகமாய் சரிந்தும், இந்த தேசத்தின் நடுவிலிருந்து கிழக்கு பாக பூமி முழுவதும் கொஞ்சம் கொஞ்சமாய் கிழக்கிலும், வடக்கிலும் சரிந்தும், இந்த தேசத்திற்கு கிழக்கில் தென் மேற்காக ஓடும் ஐராவதி நதியின் கரை வரையிலும் சாய்வாகவே இருக்கிறது. அதாவது இந்த தேசத்தின் நடுப்பகுதி உயர்ந்தும் கிழக்கு, மேற்கு பாகங்கள் சரிந்தும் மத்தளம் போல் இருப்பதால் இதற்கு மத்தளதேசம் என்ற பெயரும் உண்டு. .

மலை, காடு, விலங்குகள்
---------------------

இந்த தேசத்திற்கும் கேகயதேசம்|கேகயதேசத்திற்கும் நடுவில் வடக்கு கிழக்காய் ஓரு மலையுண்டு இதற்கு பகுகூடம் என்று பெயர். இந்தமலையின் தொடர் குன்றுகளும், அடர்ந்த காடுகளாலும், பெரியமலைகளினாலும், சூழப்பட்டுள்ளதால், இத்தேசத்தின் காடுகளில் காட்டு விலங்குகளும், காட்டு மரங்களும் நாவல் மரங்களும் அதிகம் உண்டு.

நதிகள்
------

இந்த மத்ரதேசத்திற்கு மேற்கு பாகத்தில் சிந்துந்தியும், தென்கிழக்கு பாகத்தில் ஐராவதிந்தியும் ஓடி இந்த தேசத்தை செழிக்க வைக்கின்றது.

கருவி நூல்
----------

* புராதன இந்தியா என்னும் 56 தேசங்கள் - சந்தியா பதிப்பகம் - சென்னை-83- மூன்றாம் பதிப்பு-2009

சான்றடைவு
---------

1. ↑  "புராதன இந்தியா"-பி. வி. ஜகதீச அய்யர்-1918 - Published by- P. R. Rama Iyer & co-madaras
2. ↑  புராதன இந்தியா என்னும் பழைய 56 தேசங்கள் - சந்தியா பதிப்பகம் - சென்னை-83- மூன்றாம் பதிப்பு-2009- பக்கம் - 187 -
**கலிக்கோ நெசவுப்பொருள் அருங்காட்சியகம்** இந்தியாவின் மேற்குப் பகுதி மாநிலங்களில் ஒன்றான குஜராத்தின் தலை நகரமான அகமதாபாத்தில் அமைந்துள்ளது. சாராபாய் அறக்கட்டளையால் நிர்வகிக்கப்படும் இந்த அருங்காட்சியகம் அகமதாபாத்தில் உள்ள, சுற்றுலாப் பயணிகளைக் கவரும் இடங்களுள் ஒன்றாகும்.

வரலாறு
------

இந்த அருங்காட்சியகம் தொழிலதிபரான அம்பாலால் சாராபாய், அவரது உடன் பிறந்தாளான கிரு சாராபாய் ஆகியோரால் 1949 ஆம் ஆண்டில் துவங்கப்பட்டது. அகமதாபாத் அக்காலத்தில் நெசவுத் தொழிலுக்குப் புகழ் பெற்றிருந்தது. கலிக்கோ நெசவுப்பொருள் அருங்காட்சியகம் முதலில், அகமதாபாத்தின் நெசவுத் தொழிலில் முக்கிய இடம் வகித்த கலிக்கோ நெசவாலை வளாகத்தில் அமைந்திருந்தது. க்கட்சிப் பொருட்களில் எண்ணிக்கை அதிகரித்தபோது அருங்காட்சியகம், சாகிபவுக் பகுதியில் இருந்த சாராபாய் இல்லத்துக்கு மாற்றப்பட்டது.

காட்சிப் பொருட்கள்
------------------

இங்குள்ள காட்சிப் பொருட்களில், 15 முதல் 19 ஆம் நூற்றாண்டுவரை முகலாய அரசர்களும், மாகாண ஆட்சியாளரும் அணிந்த துணி வகைகள் அடங்குகின்றன. இவற்றுடன், பல பகுதிகளையும் சேர்ந்த பூத்தையல் வேலைப்பாடுகளைக் கொண்ட துணி வகைகளும், கட்டிச் சாயம் தோய்த்த துணிவகைகளும், சமயம் சார்ந்த துணிவகைகளும் காட்சிக்கு வைக்கப்பட்டுள்ளன. காட்சிக் கூடங்களில், சடங்குகள் சார்ந்த கலைப் பொருட்கள் சிற்பங்கள், சிற்றோவியங்கள், தென்னிந்திய உலோககச் சிலைகள் போன்ற காட்சிப் பொருட்களும் உள்ளன. இவைதவிர நெசவுத் தொழில் நுட்பங்களுக்கான காட்சிக் கூடமும், ஒரு நூலகமும் இங்கே உள்ளன.

இவற்றையும் பார்க்கவும்
----------------------

* காந்தி ஸ்மாரக் சங்கராலயா ( காந்தி நினைவு நிறுவனம்), அகமதாபாத்
* தொல்லியல் அருங்காட்சியகம், லோத்தல்
* பரோடா அருங்காட்சியகம் மற்றும் பட தொகுப்புக்கூடம்
* கீர்த்தி மந்திர், போர்பந்தர்
* இந்தியத் தொல்லியல் துறையின் அருங்காட்சியகங்கள்
* இந்தியாவில் உள்ள அருங்காட்சியகங்கள் பட்டியல்
**வில்லியம் எட்வர்ட் டெமிங்** (W. Edwards Deming) (அக்டோபர் 14, 1900 – டிசம்பர் 20, 1993) அமெரிக்காவை சேர்ந்த புள்ளிவிபரவியலாளர், பேராசிரியர், ஆசிரியர், விரிவுரையாளர் மற்றும் ஆலோசகர் ஆவார். இவரது திட்டமிடு - செய் - சரிபார் -செயல்படு சுழற்சி (Plan-Do-Check-Act: PDCA Cycle) மிகவும் பிரபலமானதாகும். 1950இலிருந்து இவர் ஜப்பானை சேர்ந்த தொழிலதிபர்களுக்கு சேவை, தயாரிப்புத் தரம், சோதனை மற்றும் விற்பனையில் பல புள்ளியியல் முறைகள் பயன்பாடு உட்பட, பல வழிகளில் வடிவமைப்பு முறைகளை அறிமுகப்படுத்தினார்.

டெமிங் ஜப்பானின் புத்தமைப்பான புதிய தரம் நிறைந்த பொருட்களின் உற்பத்திக்கும், பொருளாதார சக்திக்கும் முக்கியப் பங்களிப்பு செய்துள்ளார். அமெரிக்கா ஜனாதிபதி ரீகன் மூலம் 1987ல் தேசிய தொழில்நுட்ப பதக்கம் வழங்கப்பட்டது.

கண்ணோட்டம்
----------

1921ல் இருந்து வியோமிங் பல்கலைக்கழகத்திலிருந்து மின்துறை பொறியியலில் இளங்கலை பட்டம் பெற்றார். 1925ல் கொலராடோ பல்கலைக்கழகத்திடம் இருந்து ஒரு எம் எஸ் முதுகலை பட்டம் பெற்றார். யேல் பல்கலைக்கழகத்தில் 1928ஆம் ஆண்டு முனைவர் பட்டம் வென்றார். யேல் பல்கலைக்கழகத்தில் முனைவர் பட்டம் பெறும்போது பெல் ஆய்வுகூடத்தில் வேலைவாய்ப்பு பெற்றார். பின்னர் ஐக்கிய அமெரிக்காவின் விவசாயத் துறையிலும் மக்கள் தொகை கணக்கெடுப்பு துறையிலும் வேலை செய்தார். மக்கள் தொகை கணக்கெடுப்பு துறையில் சேன் டக்லச் மெக்ஆர்தூர் கீழே வேலை செய்யும் பொழுது சப்பாணீயர்களூக்கு புள்ளியியல் செயல்முறை கட்டுப்பாடு செயல்பாடுகள் குறித்து கற்றுக் கொடுத்தார். பிற்காலத்தில் நீயூ யார்க் பல்கலைக்கழகத்தில் பேராசிரியராக பணியாற்றியுள்ளார்.

மேற்கோள்கள்
-----------

1. ↑  Deming's 1950 Lecture to Japanese Management. Translation by Teruhide Haga. Accessed: 2011-07-10.
**குரங்கணில்முட்டம் குடைவரை** என்பது திருவண்ணாமலை மாவட்டத்தின், செய்யாறு வட்டத்தில் உள்ள குரங்கணில்முட்டம் என்னும் ஊரில் அமைந்துள்ள குடைவரை ஆகும். காஞ்சிபுரத்திலிருந்து வந்தவாசிக்குச் செல்லும் வழியில் மாமண்டூருக்குச் சற்றுத் தொலைவில் குரங்கணில்முட்டம் உள்ளது. இக்குடைவரை பல்லவர் காலத்தைச் சேர்ந்தது எனச் சொல்வதற்குப் பல்லவர் காலக் கல்வெட்டுச் சான்றுகள் எதுவும் இங்கே கிடைக்கவில்லை. இது அமைந்துள்ள பகுதி இன்றும் பல்லவபுரம் என்று அழைக்கப்படுவதாலும், குடைவரை பல்லவருடைய கலைப்பாணியில் அமைந்துள்ளதாலும் இது பல்லவர் காலத்தைச் சேர்ந்தது எனக் கருதப்படுகிறது. எனினும் இக்குடைவரையில் இராட்டிரகூட மன்னன் கன்னரதேவன் காலக் கல்வெட்டுகள் சில உள்ளன. இவற்றிலிருந்து இது திருமாலுக்கு உரிய கோயில் எனக் கருதப்படுகிறது. அத்துடன் இப்பகுதி அக்காலத்திலும் பல்லவபுரம் என்று அழைக்கப்பட்டதற்கான சான்றுகளைக் கல்வெட்டுக்கள் தருகின்றன.

இக்குடைவரை மண்டபத்தில் இரண்டு வரிசைகளில் தூண்கள் உள்ளன. ஒவ்வொரு வரிசையிலும் இரண்டு முழுத்தூண்களும் சுவர்களை அண்டி இரண்டு அரைத்தூண்களும் காணப்படுகின்றன. பின்புறச் சுவரிலும் அரைத்தூண்கள் உள்ளன. பின்புறச் சுவரில் மூன்று கருவறைக் குடைவுகளும், பக்கச் சுவர்களில் பக்கத்துக்கு இரண்டாக நான்கு கருவறைக் குடைவுகளும் காணப்படுகின்றன. எனினும், பக்கச் சுவர்களில் காணப்படும் கருவறைகள் முற்றுப்பெறவில்லை.

மேற்கோள்கள்
-----------

1. ↑  இராசவேல், சு. சேஷாத்திரி, அ. கி. தமிழ்நாட்டுக் குடைவரைக் கோயில்கள், பண்பாட்டு வெளியீட்டகம், சென்னை, 2000. பக். 32
**கேம்சா** (Gamesa) (முன்பு காலிடர் மெக்ஸிகானா எஸ்.ஏ. டி சி.வி.) என்பது மெக்சிகோவின் மிகப்பெரிய குக்கீ உற்பத்தி நிறுவனமாகும். இந்த நிறுவனம் பாஸ்தா, மாவு, தானியம் மற்றும் பிற தொடர்புடைய பொருட்களை சாப்பிட தயாரிக்கிறது. இது நிக்கோலஸ் டி லாஸ் கார்ஸா, நுவோ லியோனில் தலைமையிடமாகவும், மெக்சிகோவில் எட்டு மாநிலங்களிலும், கொலம்பியாவிலும் உற்பத்தி செய்யும் வசதிகளைக் கொண்டுள்ளது. 1990 ஆம் ஆண்டில் மெக்ஸிகோவில் பெப்சி மற்றும் சப்ரிதாஸின் உரிமை நிறுவனமான பெப்சிகோ நிறுவனத்தால் வாங்கப்பட்டது.

கேம்ஸ் அமெரிக்கா, மத்திய மற்றும் தென் அமெரிக்காவில் குக்கீகளை விற்கிறது.

அவர்களது மிக வெற்றிகரமான பிராண்ட்களில் "கலெலஸ் மரியாஸ்", "எம்பெரடோர்", "அர்கோயிரிஸ்", "மமுட்", "சோக்கிஸ்" மற்றும் "மைஸோரோ" ஆகியவை உள்ளன.

க்ரூப் கேயாஸ் தற்போது ப்ரீமேரா டிவிஷன் குழுவின் சி.எஃப்.ஆரின் அதிகாரப்பூர்வ ஸ்பான்சர் அல்லது ஷர்ட் ஸ்பான்சர் ஆவார். 2008 ஆம் ஆண்டின் பருவத்தில் பச்சோகாவும் இருந்தன. கிளப் சிமென்டோ குரூஸ் அசுல் அவர்களின் நீண்டகால ஆதரவாளராக இருந்தது.

வரலாறு
------

அல்பர்டோ, இக்னேசியோ, மற்றும் மானுவல் சாண்டோஸ் கோன்சலஸ் ஆகிய மூன்று சகோதரர்கள், 1921 ஆம் ஆண்டில் பாஸ்தா மற்றும் குக்கீ நிறுவனமான "லாரா" நிறுவனத்தின் பெரும்பாலான பங்குகளை வாங்கினர், பின்னர் மேலும் பிற நிறுவனங்களை வாங்கி இதனுடன் இணைத்து இதன் பெயரை மாற்றி "கேம்சா" உருவாக்கப்பட்டது.

மேற்கோள்கள்
-----------

வெளி இணைப்புகள்
---------------

* Company website
**வில்லியம் ஆல்லன் மில்லர்** *(William Allen Miller)* (17 திசம்பர் 1817 – 30 செப்டம்பர் 1870) ஒரு பிரித்தானிய அறிவியலாளரும் அரசு வானியல் கழக ஆய்வுறுப்பினரும் ஆவார்.

வாழ்க்கை
--------

மில்லர் சப்போக்கில் உள்ல இப்சுவிச்சில் பிறந்தார். இவர் ஆக்வர்த் பள்ளியிலும் இலண்டன் அரசர் கல்லூரியிலும் கல்வி பயின்றார். இவர் அடிமைமுறை எதிர்ப்பாளரும் மனிதநேயருமான வில்லியம் ஆல்லன் எனும் ஆங்கிலேயக் குவேக்கரின் உறவினர் ஆவார். இவர் பெண்களுக்கு வாக்குரிமை வேண்டிய போராளியான ஆன்னி நைட்டின் ஒன்றுவிட்ட உடன்பிறப்பாவார்.

ஜான் பிரெடெரிக் டேனியேல் இறந்ததும், இலண்டன் அரசர் கல்லூரி வேதியியல் இருக்கையில் இவர் தொடர்ந்தார். இவர் படித்தது வேதியியல், ஆனாலும், அவரது காலப் புதிய புலங்களாகிய கதிர்நிறலியலிலும் வான்வேதியியலிலும் அறிவியல்முறையிலான அவருடைய பங்களிப்பிற்காகவே பெரிதும் அறியப்படுகின்றார். 

வில்லியம் அக்கின்சுடன் இணைந்து மில்லர் 1967 ஆம் ஆண்டுக்கான அரசு வானியல் கழகத் தங்கப்பதக்கத்தை விண்மீன்களின் பொதிவமைவைப் பற்றிய கதிர்நிறல் ஆய்வுக்காக வென்றார். 
இவர் 1845 இல் அரசு கழக ஆய்வுறுப்பினராகத் தேர்ந்தெடுக்கப்பட்டார்.

மில்லருடைய நினைவேந்தலின் படி, இவர் 1842 இல் பர்மிங்காம் நகரின் எலிசா பாரசுட்டை மணந்துள்ளார். இவர்களுக்கு ஒரு மகனும் இரு பெண் மக்களும் இருந்துள்ளனர்.
தன் மனைவி இறந்த ஓராண்டுக்குப் பின்னர் 1870 இல் இவர் இறந்துள்ளார். இவர்கள் இருவரும் மேற்கு நார்வுட்டு இடுகாட்டில் அடக்கம் செய்யப்பட்டனர்.

நிலாவின் மில்லர் குழிப்பள்ளம் இவரது நினைவாகப் பெயரிடப்பட்டது.

மேற்கோள்கள்
-----------

1. ↑  
Edward H. Milligan, ‘Knight, Anne (1786–1862)’, Oxford Dictionary of National Biography, Oxford University Press, 2004 accessed 29 Aug 2017
2. ↑  William Huggins & W.A. Miller (1 January 1864) On the spectrum of some nebula, *Proceedings of the Royal Society*, link from Internet Archive
3. ↑  "Library and Archive catalogue". Royal Society. 18 February 2012 அன்று மூலம் பரணிடப்பட்டது. 30 January 2011 அன்று பார்க்கப்பட்டது.
4. ↑  Royal Society of Great Britain (1871). "Obituary". *Proceedings of the Royal Society of London* **19**: xi–xvi. .

மேலும் படிக்க
-------------

விக்கிமீடியா பொதுவகத்தில்,  
 ***வில்லியம் ஆல்லன் மில்லர்***   
என்பதின் ஊடகங்கள் உள்ளன. 



|  |  |
| --- | --- |
| Search Wikisource | விக்கிமூலத்தில் பின்வரும் தலைப்பிலான எழுத்தாக்கம் உள்ளது:
**வில்லியம் ஆல்லன் மில்லர்** |

* Adams, C. W. (1943). "William Allen Miller and William Hallowes Miller (A Note to the Early History of Spectroscopy)". *Isis* **34** (4): 337–339. doi:10.1086/347830.
* Ashley-Miller, Michael (2008). "William Allen Miller (1817–70): a distinguished scientist re-discovered". *Journal of Medical Biography* **16** (4): 237–240. doi:10.1258/jmb.2008.008012. பப்மெட்:18953000. .
* Miller, W. A. (1871). *Introduction to the Study of Inorganic Chemistry*. London: Longmans, Green, and Company.. "william allen miller."
**கற்றேனியர் சபை** (*Catenian Association*) கத்தோலிக்க திருச்சபையின் ஒரு பொதுநிலை அமைப்பாகும். இவ்வமைப்பில் "உடன்பிறந்தோர்" (*brothers*) என அழைக்கப்படும் ஏறத்தாழ 10,000 பேர் வரையில்) ஆங்கிலம்-பேசும் பல நாடுகளில் உறுப்பினராக உள்ளனர்.

வரலாறு
------

இவ்வமைப்பு 1908 ஆம் ஆண்டில் இங்கிலாந்து, மான்செஸ்டர் நகரில் சால்ஃபோர்டு உரோமன் கத்தோலிக்க ஆயர் லூயி சார்லசு காசர்டெலி என்பவரின் முயற்சியால் கத்தோலிக்கத் தொழில்-சார் மற்றும் வணிக நோக்குடைய ஆண்களை தமக்கிடையே சுய-உதவிகளுக்காகத் தொடர்புகளை ஏற்படுத்தும் முகமாகவும், சமூக, குடும்பப் பிணைப்புகளை உருவாக்கும் முகமாகவும் ஆரம்பிக்கப்பட்டது.

அமைப்பு
-------

கற்றேனியர் சபையின் தலைமையகம் இங்கிலாந்தின் கவென்ட்ரி என்ற நகரில் அமைந்துள்ளது. இதன் கிளைகள் (வட்டங்கள் என அழைக்கப்படுகின்றன) ஐக்கிய இராச்சியம், மால்ட்டா, அயர்லாந்து, சிம்பாப்வே, தென்னாப்பிரிக்கா, ஆத்திரேலியா, இந்தியா, ஆங்காங், மற்றும் வங்காளதேசம் ஆகிய நாடுகளில் அமைந்துள்ளன. ஐக்கிய இராச்சியம், மற்றும் ஆத்திரேலியாவில் இவ்வமைப்பு அதிக உறுப்பினர் எண்ணிக்கையுடன் மிகவும் பலமான அமைப்பாக உள்ளது. உலகில் மொத்தம் 300 உள்ளூர் வட்டங்கள் 21 மாகாணங்களாகப் பிரிக்கப்பட்டு இயங்குகின்றன.

மேற்கோள்கள்
-----------

1. ↑  See this பரணிடப்பட்டது 2015-08-15 at the வந்தவழி இயந்திரம் information leaflet.
2. ↑  "காப்பகப்படுத்தப்பட்ட நகல்". 2013-06-14 அன்று மூலம் பரணிடப்பட்டது. 2016-01-22 அன்று பார்க்கப்பட்டது.
3. ↑  Statistics on the official national website பரணிடப்பட்டது 2015-08-10 at the வந்தவழி இயந்திரம் of the Catenians.

வெளி இணைப்புகள்
---------------

* thecatenians.com
* Wimbledon Catanians
**கற்பனை நிகழ்ச்சி** எனப்படுவது தொலைக்காட்சி நிகழ்ச்சி வகைகளில் ஒன்றாகும். இது பெரும்பாலும் மந்திரம், மீயியற்கை, இயற்கைக்கு அப்பாற்பட்ட சக்திகள் அல்லது கற்பனை உலகங்கள் என வடிவமைக்கப்படும். கற்பனை தொலைக்காட்சி நிகழ்ச்சிகள் பெரும்பாலும் புராணக் கதைகள் மற்றும் நாட்டுப்புறக் கதைகளின் கதைகளை அடிப்படையாகக் கொண்டவை, அல்லது பிற ஊடகங்களில் உள்ள கற்பனைக் கதைகளிலிருந்து தழுவி எடுக்கப்படுகின்றன. மற்றும் அறிவியல் புனைகதை மற்றும் திகிலுடன் சார்ந்து எடுக்கப்படுகின்றது.

தமிழ் தொலைக்காட்சியில் பெரும்பாலும் புராணக்கதைகளை சார்ந்தே எடுக்கப்படுகின்றது. உதாரணம்: விஜய் தொலைக்காட்சியில் ஒளிபரப்பான தமிழ்க்கடவுள் முருகன், ஜீ தமிழ் தொலைக்காட்சியில் ஒளிபரப்பான ஸ்ரீ விஷ்ணு தசாவதாரம் போன்ற தொடர்கள் அடங்கும். சன் தொலைக்காட்சியில் ஒளிபரப்பான நந்தினி மற்றும் மாயா தொடர்கள் கற்பனை மற்றும் திகில் தொடராக எடுக்கப்பட்டது. தாழம்பூ என்ற தொடர் கற்பனை காதல் தொடராக விஜய் தொலைக்காட்சியில் ஒளிபரப்பானது. 

சீக்ரட் கார்டன், மாஸ்டர்ஸ் சன், மூண் எம்பிரசிங் தி சன், மை லவ் ஃப்ரம் த ஸ்டார் போன்ற கொரியன் மொழி கற்பனை தொடர்கள் தமிழ் மொழியில் மொழிமாற்றம் செய்யப்பட்டு புதுயுகம் தொலைக்காட்சியில் 2013 முதல் 2014ஆம் ஆண்டு காலப்பகுதியில் ஒளிபரப்பானது.

மாவீரன் ஹதீம், நாகினி, சந்தியா, போன்ற ஹிந்தி மொழத் தொடர்கள் தமிழில் மொழிமாற்றம் செய்யப்பட்டு சில தொலைக்காட்ச்சியில் ஒளிபரப்பாகவுள்ளது.

மேற்கோள்கள்
-----------



| * பா
* உ
* தொ
தொலைக்காட்சி வகைகள் |
| --- |
| 
* இயங்குபடம்
* காலை நிகழ்ச்சி
* குழந்தைகள்
* நகைச்சுவை
* நகைச்சுவை-நாடகம்
* சமையல்
* பகல்நேர நிகழ்ச்சி
* பேச்சு நிகழ்ச்சி
* காதல்
* கற்பனை
* சட்ட நாடகம்
* நேர்காணல்
* விளையாட்டு நிகழ்ச்சி
* மருத்துவ நாடகம்
* நாடகத் தொடர்
* வலைத் தொடர்
* குறுந்தொடர்
* நடைமுறை நாடகம்
* அரசியல் நாடகம்
* பிரதான நேரம்
* உண்மைநிலை
* பலவகையான நிகழ்ச்சி
* அறிவியல் புனைகதை
* காதல்
* டீன் நாடகம்
* ஆவணப்படம்

 |
மாசி பெரியசாமி
**குருக்கத்தி மாசி பெரியசாமி கோயில்** என்பது திருப்பூர் மாவட்டம் காங்கேயம் வட்டத்திலுள்ள குருக்கத்தி எனும் ஊரில் அமைந்துள்ள நாட்டார் தெய்வக் கோயிலாகும். இந்தக் கோயில் கொல்லிமலை மாசி பெரியசாமி கோயிலிருந்து பிடி மண் எடுத்துவரப்பட்டு கட்டப்பட்ட கோயிலாகும்.  இக்கோயில் நாடார் இனத்தவர்களால் உருவாக்கப்பட்டு பராமரிக்கப்படுகிறது.

அமைப்பு
-------

கோயில் முகப்புமுதன்மை வாசலைக் கடந்தபின் உள்ளே ஒரு கூடம் போன்ற அமைப்பு உள்ளது. அங்கு வேல், சூலாயுதம், அரிவாள், ஈட்டி போன்றவை உள்ளன. வேப்ப மரம் உள்ளது. கருவறைக்கு முன்பாக இருபுறமும் வாயிற்காவலர்கள் உள்ளனர். திருச்சுற்றில் விநாயகர், காமாட்சி சன்னதிகள் உள்ளன.

மூலவர்
------

மூலவரான மாசி பெரியசாமி சிங்கத்தின் மீது அமர்ந்த நிலையில் கருவறையில் உள்ளார்.

குடமுழுக்கு
-----------

இக்கோயிலில் திருப்பணி நடைபெற்று 8 பிப்ரவரி 2009 அன்று குடமுழுக்கு நடைபெற்றது.

விழா
----

மூன்று ஆண்டுகளுக்கு ஒரு முறை மாசி மாதப் பௌர்ணமியின்போது விழா மூன்று நாள்கள் நடத்தப்படுகிறது. முதல் நாள் புடவைக்காரியம்மன் பூசை நடத்தப்படுகிறது. புடவைக்காரி அம்மனுக்கு உருவம் எதுவும் இல்லாத நிலையில் மனதில் நினைத்து வழிபடுகின்றனர். இரண்டாம் நாள் பொங்கல் வைத்தல் மற்றும் எறிகாவல் பூசை நடைபெறுகிறது. மூன்றாம் நாள் காலையில் விருந்து படைக்கப்படுகிறது.

ஆதாரங்கள்
---------

1. ↑  குருக்கத்தி மாசி பெரியசாமி! தினமணி

வெளி இணைப்புகள்
---------------

.
பேரா. **வில்லியம் மிச்செல் எர்பெர்ட் கிரீவ்சு** *(William Michael Herbert Greaves)* அரசு வானியல் கழக ஆய்வுறுப்பினரும் அரசு பொறியியல் ஆய்வுறுப்பினரும் (10 செப்டம்பர் 1897 – 24 திசம்பர் 1955) பிரித்தானிய வானியலாளரும் ஆவார்.
இவர் விண்மீன்களின் கதிர்நிரல் ஒளிப்படவியல் பணிக்காக மிகவும் பெய்ர்பெற்றவர்.

வாழ்க்கை
--------

இவர் மேற்கிந்திய பர்போதாசு தீவில் பிறந்தார். இவரது தந்தையர் எடின்பர்கு பல்கலைக்கழகத்தில் மருத்துவப் பயிற்சிபெற்ற மருத்துவர் ஈ. சி. கிரீவ்சு ஆவார். இவர் பர்போதாசில் இருந்த இலாட்ஜ் பள்ளியிலும் கோடுரிங்டன் கல்லூரியிலும் கல்வி பயின்றார். பின்னர் புனித ஜான் கல்லூரியில் பயில, இங்கிலாந்து சென்றார். இங்கே இவர் 1919 இல் முதுகலை பட்டம் பெற்றார்; 1920 இல் அங்கே ஆய்வுறுப்பினரும் ஆனார்.

வாழ்க்கைப்பணி
-------------

இவர் 1921 இல் அரசு வானியல் கழகத்து அய்வுறுப்பினராக தேர்ந்தெடுக்கப்பட்டார்.

இவர் 1924 இலிருந்து 1938 வரை கிரீன்விச் அரசு வான்காணக முதன்மை உதவியாளாக இருந்தார். இவர் 1938 இல் இசுகாட்லாந்து அரசு வனியலாளரானார்; இவர்1939 இல் எடின்பர்கு அரசு வானியல் கழக ஆய்வுறுப்பினராக தேர்ந்தெடுக்கப்பட்டார். இவரது முன்மொழிவாளர்களாக ஜேம்சு பிக்கரிங் கெண்டால், மாக்சு போர்ன், எடுமண்டு தய் மாந்து, உரூரில் விரிகுலி, எடுவின் ஆர்த்தர் பேக்கர், சர் எடுமாண்டு டெய்லர் விட்டேக்கர் ஆகியோர் அமைந்தனர். இவர் 1940 இலிருந்து 1945 வரை இக்கழகச் செயலாளராகவும் பின்னர், 1946 இலிருந்து 1949 வரை அதன் துணைத்தலைவராகவும் விளங்கினர்.

இவர் 1955 வரை அரசு வானியலாளராகவும் எடிபர்கு பல்கலைக்கழகத்தின் வானியல் தகைமைப் பேராசிரியராகவும் இருந்தார். இவர் 1943 இல் அரசு கழக ஆய்வுறுப்பினராகதேர்ந்தெடுக்கப்பட்டார். பின்னர், 1947 இலிருந்து 1949 வரை அரசு வானியல் கழகத் தலைவராக இருந்துள்ளார்.

இவர் 1955 திசம்பர் 24 இல் எடின்பர்கு பிளாக்போர்டு மவ்ட்டத்தில் இறந்தார்.

குடும்பம்
---------

இவர் 1926 இல் கரோலின் கிரேசு கிட்டோவை மண்ந்தார். இவர்களுக்கு ஜார்ஜ் இரிச்சர்டு எர்பெர்ட் கிரீவ்சு(1941-2008) என ஒரு மகன் உண்டு. இவர் கார்டிப் பல்கலைக்கழகத்தின் கணிதவியல் உயர்விரிவுரையாளரானார்.

தகைமைகளும் விருதுகளும்
----------------------

* வானியலுக்கான தய்சன் தங்கப் பதக்கம்.
* சுமித் பரிசு, 1921.
* கிரீவ்சு நிலாக் குழிப்பள்ளம் இவரது பெயரால் அழைக்கப்படுகிறது.

மேற்கோள்கள்
-----------

1. 1 2 3  Roderick Oliver Redman (1956). "William Michael Herbert Greaves. 1897-1955". *Biographical Memoirs of Fellows of the Royal Society* **2**: 128–138. doi:10.1098/rsbm.1956.0009.
2. 1 2  "List of Fellows". 2016-06-08 அன்று மூலம் பரணிடப்பட்டது. 2022-08-12 அன்று பார்க்கப்பட்டது.
3. 1 2 3  John Jackson (astronomer) (1956). "William Michael Herbert Greaves". *Monthly Notices of the Royal Astronomical Society* (Royal Astronomical Society) **116** (2): 145–151. doi:10.1093/mnras/116.2.145. Bibcode: 1956MNRAS.116..145.. ..  Obituary notice.
4. ↑  "Obituary: W. M. H. Greaves". *Journal of the British Astronomical Association* (British Astronomical Association) **66** (5): 172–174. 1956. Bibcode: 1956JBAA...66..172.. ..
5. ↑   *Biographical Index of Former Fellows of the Royal Society of Edinburgh 1783–2002*. The Royal Society of Edinburgh. July 2006. பன்னாட்டுத் தரப்புத்தக எண்:0-902-198-84-X. Archived from the original on 2013-01-24.. பார்த்த நாள்: 2022-08-12.
**குத்லவல்லெட்டி சலபதி ராவ்** (*Gudlavalleti Chalapati Rao*) அல்லது **குத்லவல்லெட்டி வெங்கடாசலபதி ராவ்** எனவும் அறியப்படும் இவர் ஓர் புகழ்பெற்ற எழுத்தாளரும், தத்துவஞானியும், ஆந்திரப் பிரதேச அரசின் அறக்கட்டளைத் துறையின் முன்னாள் துணை ஆணையரும் ஆவார். 1915ஆம் ஆண்டு ஆந்திரப் பிரதேசத்தின் கிருஷ்ணா மாவட்டத்தில் உள்ள குத்லவல்லேருவில் வெங்கட ராமையா குத்லவல்லெட்டி - சூர்யகாந்தம் குத்லவல்லெட்டி ஆகியோருக்கு மகனாகப் பிறந்தார். ஆந்திர பல்கலைக்கழகத்தில் இளங்கலை பட்டம் பெற்ற பின் சென்னை பல்கலைக்கழகத்தில் இளங்கலை சட்டம் பயின்றார். பிறகு, இவர் வருவாய், வேலைவாய்ப்பு மற்றும் பயிற்சி, அறநிலையத் துறைகளில் பணியாற்றினார். இறுதியாக தேர்வு நிலை துணை ஆட்சியராக ஓய்வு பெற்றார். இறுதியாக ஆந்திரப் பிரதேசத்தின் மச்சிலிப்பட்டணத்தில் குடியேறினார். இவருக்கு கிருஷ்ணவேணி அம்மா என்பவருடன் திருமணமாகி, மூன்று மகன்களும், ஒரு மகளும் உள்ளனர்.

அறநிலையத் துறைகளில் இவர் பணியாற்றிய போது இவர் சேகரித்த பரந்த அனுபவத்துடன், இவர் ஆந்திரப் பிரதேசத்தின் ஸ்ரீகாகுளம், விசாகப்பட்டினம்(விசயநகரம் உட்பட), கிழக்கு கோதாவரி மாவட்டம் , மேற்கு கோதாவரி மாவட்டம் ஆகிய மாவட்டங்களின் கோயில்கள் குறித்து பல புத்தகங்களை எழுதியுள்ளார். இந்த புத்தகங்கள் ஆந்திராவின் கடலோரப் பிரதேசத்தில் உள்ள வரலாற்று மற்றும் பிற புகழ்பெற்ற கோயில்களைப் பற்றிய கடந்தகால தகவல்களின் சில அரிய மாதிரிகளாகும்.

அத்யாத்ம இராமாயணத்தை சமசுகிருதத்திலிருந்து தெலுங்கிலும், துளசிதாசரின் ராமசரிதமானஸை இந்தியிலிருந்து தெலுங்கிற்கும் மொழிபெயர்த்தார். ஆந்திரப் பிரதேச சாகித்ய அகாதமி இவரது பங்களிப்பை அங்கீகரித்து, இவரது "அத்யாத்ம இராமாயணத்திற்கு" பண மானியம் வழங்கியது.

படைப்புகளும் வெளியீடுகளும்
--------------------------

* பத்ராசல இராமதாஸ், 18 அக்டோபர் 1980 அன்று வெளியானது
* துளசிதாஸரின் ஸ்ரீ ராம சரித மானஸ், இந்தியிலிருந்து தெலுங்கில் மொழிபெயர்க்கப்பட்டது
* அத்யாத்ம இராமாயணம், சமசுகிருதத்தில் இருந்து தெலுங்கில் மொழிபெயர்க்கப்பட்டது
* ஸ்ரீ வெங்கடாசலம், அதன் மகிமை, திருமலை-திருப்பதி தேவஸ்தானம், 1983
* விஜயநகரம் மாவட்டத்தில் உள்ள கோவில்கள்
* கிழக்கு மற்றும் மேற்கு கோதாவரி மாவட்ட கோவில்கள்
* ஸ்ரீகாகுளம் மாவட்டத்தில் உள்ள கோவில்கள்

சான்றுகள்
---------




1. ↑  Chalapati Rao, Gudlavalleti Venkata (1983). *Sri Venkatachala, its glory*. Tirumalai-Tirupati Devasthanam. பக். 83.
2. ↑  "Digital Library of India : IISc". New.dli.ernet.in. 16 March 2012 அன்று மூலம் பரணிடப்பட்டது. 2012-06-25 அன்று பார்க்கப்பட்டது.
1964-ல் குத்தூசி இதழ் அட்டை
**குத்தூசி** 1964 இல் சா. குருசாமியை ஆசிரியராகக் கொண்டு இந்தியாவில் சென்னையிலிருந்து வெளிவந்த தமிழ் சிற்றிதழ் (மாதஇதழ்) ஆகும். பகுத்தறிவுக் கருத்துகளைத் தொடர்ந்து வெளியிட்டு வந்த இந்த இதழ் தமிழ் நூல் நிலையம் என ஒன்றை அமைத்து நூல்களை வெளியிட்டுள்ளது. இந்த இதழில் 1964 இல் தொடங்கிய அறிவுப்பாதை என்ற சுயமரியாதை இயக்க வார ஏடு பற்றிய குறிப்பையும் வெளியிட்டுள்ளது. கோட்டோவியம், தலையங்கம், துணுக்குகள், கட்டுரைகள், அறிவியல் என அனைத்திலும் பகுத்தறிவுக் கருத்துகளை நுட்பமாக விதைத்துள்ளது. 1964 அக்டோபர் மாத வெளியிடு குத்தூசியின் மூன்றாவது ஆண்டுத் தொடக்க இதழாக மலர்ந்துள்ளது. இதழில் பண்டைக்கால தமிழக நாணயங்கள் பற்றியும், தமிழ் இலக்கியங்கள் பற்றியும் குறிப்பிட்டுள்ளது. பேனா மன்னர்கள் எனப் புகழ்பெற்ற எழுத்தாளர்கள் பற்றியும் எழுதியுள்ளது. விளம்பர வணிக நோக்கமின்றி பகுத்தறிவுக் கருத்து விதைப்பிற்காகத் தொடர்ந்த இதழிது.

இது மக்களிடையே பதிந்து கிடக்கிற அறியாமையை சுட்டிக்காட்டி வென்றெடுக்க, கட்டுரை, கவிதை, துணுக்குகள் வழி செறிவாகப் படைப்புக்களை வெளியிட்டது. இந்த இதழ்களில் சில தமிழம் நாள் ஒரு நூல் திட்டத்தில் எண்ணிம வடிவில் பாதுகாக்கப்பட்டுள்ளன.

உசாத்துணைகள்
------------

* நாள் ஒரு நூல்
நோக்கியா மீடியாமாஸ்டர் 260 எஸ் எண்ணிம செய்மதித் தொலைக்காட்சி செட் டாப் பாக்ஸ்
**தொலைக்காட்சி அணுக்கப் பெட்டி** (*set-top box*, **STB**; *set-top unit*, **STU**) தொலைக்காட்சிப் பெட்டிக்கு வெளியே (அண்மைக்காலம் வரை தொலைக்காட்சிப் பெட்டியின் மேற்புறம்) வைக்கப்பட்டு தொலைக்காட்சிப் பெட்டியையும் அதற்கு குறிகை தரும் தகவல் ஊடகத்தையும் இணைக்கின்ற ஓர் மின்னணுக் கருவியாகும். இதன் அதிர்வு இயைவு பகுதியில் ஊடகத்திலிருந்துப் பெறப்படும் குறிப்பலைகளை தொலைக்காட்சிப் பெட்டியில் தோன்றும் வடிவத்திற்கு மாற்றப்படுவதுடன் முன்னரே ஏற்பட்ட உடன்பாட்டிற்கேற்ப தொலைக்காட்சி அலைவரிசைகளுக்கு அணுக்கம் வழங்கவும் வசதிகள் உள்ளன. கம்பிவடத் தொலைக்காட்சி கட்டுடைய அணுக்க முறைமையிலும் செய்மதித் தொலைக்காட்சி அமைப்புகளிலும் பயன்படுத்தப்படுகிறது.

இந்தியாவில் கம்பிவடத் தொலைக்காட்சி பிணையச் சட்டம், 1995 (Cable Television Network Act (1995))யின்படி தொலைக்காட்சிக் குறிப்பலைகள் எண்ணிம வடிவத்திற்கு படிப்படியாக மாற்றியமைக்கப்படுகின்றன. முதற்கட்டமாக சென்னை, மும்பை, தில்லி மற்றும் கொல்கத்தாவில் எண்ணிமத் தொலைக்காட்சி கட்டாயமாக்கப்பட்டுள்ளது. இந்தச் சேவைகளைப் பெற தொலைக்காட்சி அணுக்கப் பெட்டிகள் தேவைப்படுகின்றன. இவற்றின் பற்றாக்குறையால் அலைமருவி தொலைக்காட்சிச் சேவை நிறுத்தப்படுவது தள்ளிப் போடப்பட்டுள்ளது.

சான்றுகோள்கள்
-------------

1. ↑  "CAS rollout in 57 cities in 4 years". ரீடிஃப் வலைத்தளம். சூன் 12, 2007. சனவரி 11, 2013 அன்று பார்க்கப்பட்டது.
2. ↑  "CAS rollout encouraging, DTH numbers good: TRAI". மணிகண்ட்ரோல் வலைத்தளச் செய்தி. சனவரி 3, 2013. சனவரி 11, 2013 அன்று பார்க்கப்பட்டது.

வெளி இணைப்புகள்
---------------

விக்கிமீடியா பொதுவகத்தில்,  
 ***செட் டாப் பாக்சுகள்***   
என்பதின் ஊடகங்கள் உள்ளன. 

* Digital TV Consumer test reports UK Government-funded website to support Digital Switchover
பட்டியாலா அட்டிகை அணிந்தபடி 1911இல் மன்னர் பூபிந்தர் சிங்
**பட்டியாலா அட்டிகை** ( **Patiala Necklace)** என்பது 1928இல் ஹவுஸ் ஆஃப் கார்டியால் நிறுவனத்தால் உருவாக்கப்பட்ட ஒரு கழுத்தணி ஆகும்.   இது பட்டியாலா சமஸ்தானத்தின் மகாராஜாவான பூபிந்தர் சிங்குக்காக உருவாக்கப்பட்டது.

இந்தக் கழுத்தணியில் உலகின் ஏழாவது பெரிய வைரமான "டீ பியர்ஸ்" உள்ளிட்ட 2,930 வைரங்கள் இருந்தன. அந்த டீ பியர்ஸ் வைரமானது வெட்டுவதற்குமுன் 428 காரட் எடையைக் கொண்டிருந்தது. அதன் இறுதி வடிவில் 234.65 காரட் எடை கொண்டதாக இருந்தது. இந்த நகையில்  18 முதல் 73 காரட் வரையிலான ஏழு பெரிய பெரிய வைரங்களும், பல பர்மிய மாணிக்கங்களும் அடங்கி இருந்தன.

இந்த நகையானது 1948ஆம் ஆண்டு பட்டியாலா சமஸ்தான கருவூலத்திலிருந்து காணாமல் போனது.

1982இல் ஸ்விட்சர்லாந்தின் ஜெனீவா நகரத்தில் ஏலம் ஒன்று நடத்தப்பட்டது. அதில் டி பியர்ஸ் வைரம் மட்டும் ஏலத்துக்கு வந்தது.   அங்கே, அந்த வைரமானது 3.16 மில்லியன் டாலர்கள்வரை ஏலம் கேட்கப்பட்டது, ஆனால் இது என்ன விலைக்கு வாங்கப்பட்டது என்பது தெளிவற்று உள்ளது.

1998 இல் கார்ட்டியே நிறுவனத்தைச் சேர்ந்த எரிக் என்பவர், இலண்டனில் பழைய நகைகளை விற்கும் கடை ஒன்றில் பட்டியாலா நெக்லெசின் பாகங்களைக் கண்டார். அதில் பதிக்கப்பட்டிருந்த பர்மிய மாணிக்கங்கள், 18 முதல் 73 கேரட் எடையுள்ள வைரங்கள் பதிக்கப்பட்ட பதக்கம் உள்ளிட்ட நகையின் பெரும் பகுதி காணாமல் போயிருந்தது. அதிலிருந்த பல வைரக்கற்களும், பர்மிய மாணிக்கக்கற்களும் காணாமல் போயிருந்தன. இந்த மீதமிருந்த நகையை கார்ட்டியே நிறுவனம் விலைகொடுத்து வாங்கியது. அதன்பிறகு நான்கு ஆண்டுகள் செலவழித்து பழைய நகையைப்போலவே அதை மீளுருவாக்கம் செய்தனர். அந்த நகையில் காணாமல் போயிருந்த வைரங்களுக்கு மாறாக க்யூபிக் சிர்கோனியா மற்றும் செயற்கை வைரங்களைப் பதித்தனர். அப்படியே பதக்கத்தில் அசல் டி பியர்ஸ் வைரத்தின் பிரதி ஒன்றைப் பதித்தனர்.

இந்த நகையை மையமாக கொண்டு ஒரு ஆவணப்படமானது டாக் & பிலிம் இன்டர்நேஷனால் எடுக்கப்பட்டது.

மேற்கோள்கள்
-----------

1. 1 2  "Jewels in Motion: The Patiala Necklace". *www.thecourtjeweller.com*. 2018-03-04 அன்று பார்க்கப்பட்டது.
2. ↑  "The Maharaja's Crown Jewels ~ The Patiala Necklace". *Victoria Raj*. 2018-03-04 அன்று பார்க்கப்பட்டது.
3. ↑  "Bhupinder Singh's necklace". *www.livemint.com*. 2018-03-04 அன்று பார்க்கப்பட்டது.
4. ↑   பரணிடப்பட்டது 2013-12-04 at the வந்தவழி இயந்திரம்.
5. ↑  "The strange mystery of the Patiala Necklace – and its odd reappearance". *coolinterestingstuff.com*. 2018-03-04 அன்று பார்க்கப்பட்டது.
6. ↑  "The De Beers Diamond".
7. ↑  "De Beers Diamond - The Second-Largest Faceted Yellow Diamond".
8. ↑   பரணிடப்பட்டது 2013-12-04 at the வந்தவழி இயந்திரம்.
9. ↑  "The De Beers Diamond". 2011-08-27 அன்று பார்க்கப்பட்டது.
10. ↑  "Patiala necklace, world's most expensive jewelry". 2011-04-30 அன்று மூலம் பரணிடப்பட்டது. 2011-08-27 அன்று பார்க்கப்பட்டது.
11. ↑  "The missing necklace". 2004-04-30 அன்று மூலம் பரணிடப்பட்டது. 2011-08-27 அன்று பார்க்கப்பட்டது.
12. ↑  "The Patiala Necklace". 2018-09-21 அன்று மூலம் பரணிடப்பட்டது. 2018-09-21 அன்று பார்க்கப்பட்டது.
1988 இல் கட்டப்பட்டு பின்னர் 2001 இல் இடம் மாற்றப்பட்ட சாங்கி பிரதி சிற்றாலயம்
**சாங்கி அருங்காட்சியகம்** சிங்கப்பூரில் நடந்த இரண்டாம் உலக போருடைய வரலாற்றை அர்ப்பணித்து செய்யப்பட்ட ஓர் அருங்காட்சியம் ஆகும்.

1988 ஆம் ஆண்டில், சிங்கப்பூர் சாங்கி சிறைச்சாலையின் அருகில் ஓர் கிறித்துவ பிரதி சிற்றாலயமும் அருங்காட்சியகமும் கட்டப்பட்டது. சாங்சிச் சிறைச்சாலை 2001 ஆம் ஆண்டில் விரிவாக்கப்பட்ட போது, சேப்பலும் அருங்காட்சியகமும் 1 கிலோமீட்டர் தொலைவில் ஒரு புதிய தளத்திற்கு இடம் மாற்றப்பட்டு, சாங்கி சேப்பல் மற்றும் அருங்காட்சியகம் அதிகாரப்பூர்வமாக 15 பிப்ரவரி, 2001 இல் நிறுவப்பட்டது. 

சார்ஜெண்ட்  ஹாரிஸ்டோஜிடேனின் மகன் பெர்னார்ட் ஸ்டோஜிடேன், அவரது தந்தையால் செய்யப்பட்ட சிலுவையை புதிய சிற்றாலாயத்தின் பலிபீடத்தின் மீது வைக்க அழைக்கப்பட்டார். ஹார்ரி ஸ்டோஜிடேன் மரணம் அடைந்ததால் இப்பணி மூலம் மட்டுமே தன் அப்பாவுடன் (அவரின் பணி மூலம்) தொடர்புகொள்ள முடிந்த ஒரு வாய்ப்பாக அமைந்தது என்ற காரணத்தால் இவ்வாறு செய்யும்பொழுது பெர்னார்ட் ஸ்டோஜிடேன் அழுதிருக்கிறார் என அறியப்படுகிறது.

இந்த அருங்காட்சியகத்தில்  முந்தைய  போர் கைதிகள் அளித்த ஓவியங்கள், புகைப்படங்கள் தனிப்பட்ட விளைவுகள் உள்ளன. இங்குள்ள சேகரிப்புகளில் சிறையில் கைதிகளின் அன்றாட வாழ்க்கை பற்றித் தெரிக்கும் வில்லியம்ஹஸ்ஒர்த் என்ற போர்க்கைதி வரைந்த மதிப்புமிக்க ஓவியங்களும் வரைவுகளும் இருக்கின்றன. 

1986 ஆம்ஆண்டில், ஹஸ்ஒரத்தின்  மனைவி சிங்கப்பூர் தேசியஆவணப் பெட்டகத்திற்கு அவரது கணவர் வரைந்த  400 க்கும் மேற்பட்ட ஓவியங்கள் மற்றும் வரைப்படங்களை நன்கொடையாகக் கொடுத்தார். மேலும் அருங்காட்சியகத்தில் போரின்போது மூன்று ஆண்டுகளுக்கும் மேலாக சாங்கி சிறைச்சாலையில் அடைக்கப்பட்டிருந்த ஆயிரக்கணக்கான பெண்கள் மற்றும் குழந்தைகளுடன் அங்கிருந்த மேரி ஆஞ்சலா பேட்மேன் வரைந்த நீர்வண்ண ஓவியங்களின் ஓர்  தொகுப்பு இருக்கிறது.

இலக்கியம்
---------

• லென்ஸ்ய் லோலா லென்ஸ்ய் லோலா (2004). தென்கிழக்கு ஆசியாவின் அருங்காட்சியகம்: சிங்கப்பூர்: ஆர்ச்சிபேலேகோ பிரஸ். பக். 200 பக்கங்கள்.ஐஎஸ்பிஎன்[].

வெளி இணைப்புகள்
---------------

* Changi Chapel and Museum பரணிடப்பட்டது 2013-05-16 at the வந்தவழி இயந்திரம் - அதிகாரபூர்வ இணையதளம்

மேற்கோள்கள்
-----------

1. ↑  Nick Meo (2006-08-23). "Singapore war internee's art on show". BBC. .
**சாங்காய் அரங்கம்** (*Shanghai Stadium*) என்பது சீனாவின் சாங்காய் நகரில் அமையப் பெற்றுள்ள பல்தேவை அரங்கமாகும். தற்போது, இந்த அரங்கம் அதிகளவில் கால்பந்து விளையாட்டு போட்டிகளுக்காகவே உபயோகப்படுத்தப்படுகின்றது.

இவ்வரங்கு, 1997 ஆம் ஆண்டு, நடைபெற்ற சீன மக்கள் குடியரசின் எட்டாவது தேசிய விளையாட்டுப் போட்டியையொட்டி நிர்மாணிக்கப்பட்டது. இது சுமார் 80,000 மக்களை பார்வையாளர்களாக கொள்ளக்கூடிய தகவுகளைக் கொண்டது. இதன் காரணமாக இது *80,000 மக்களின் அரங்கு* (八万人体育场) என்றும் அழைக்கப்படுவதுண்டு. உலகிலுள்ள மிகப்பெரிய முப்பது கால்பந்து விளையாட்டரங்குகளில் இதுவும் ஒன்றாகும். அத்தோடு, சீனாவின், குவாங்டொங் ஒலிம்பிக் அரங்கு மற்றும் பீஜிங் தேசிய அரங்கம் ஆகியவற்றிற்கு அடுத்து அளவில் மிகப்பெரிய அரங்கம் இதுவாகும். 2008 ஆம் ஆண்டின் கோடைகால ஒலிம்பிக் போட்டிகளின் போது, கால்பந்து தேர்வாட்டங்களுக்காக இவ்வரங்கம் பயன்படுத்தப்பட்டது. 2007 இல் இடம்பெற்ற விஷேட கோடைகால அனைத்துலக ஒலிம்பிக் விளையாட்டுப் போட்டியின், அங்குரார்ப்பண நிகழ்வு இடம்பெற்ற தளமாக இவ்வரங்கு விளங்கியது குறிப்பிடத்தக்கது.

பெயர்
-----

சாங்காய் அரங்கம் என்ற பெயரானது, சாங்காய் உள்ளக அரங்கம் என்ற பெயரோடு மிகவும் நெருக்கமானது. இந்த இரண்டு நிர்மாணங்களின் பெயர்களில் ஒரேயொரு சொல்லே ஆங்கில மொழியிலும் சீன மொழியிலும் வித்தியாசப்படுவதால், பலரும் இவ்விரண்டு நிர்மாணங்களின் பெயர்கள் தொடர்பில் குழம்பியிருக்கின்றனர். சாங்காய் மெட்ரோ லைன் 4 என்ற போக்குவரத்து வசதிகள் உருவாக்கப்பட்டதன் பின்னர், இந்த நிலை இன்னும் மோசமானது. ஏனெனில், இந்த இரண்டு நிர்மாணங்களுக்கான தரிப்பு நிலையங்களும் அடுத்தடுத்து காணப்படுவதாகும்.

தங்குமிட வசதி
-------------

இந்த அரங்கத்தினுள்ளேயே, ரீகல் சாங்காய் கிழக்காசியா விடுதி அமையப்பெற்றுள்ளது.

போக்குவரத்து
------------

சாங்காய் அரங்கத்தை அடைந்து கொள்ள, சாங்காய் மெட்ரோ லைன் 4 இல், சாங்காய் அரங்க தரிப்பை நோக்கி பயணிக்க வேண்டும்.
**சாங்க்யும்** (Sanguem) நகரம் இந்தியாவின் கோவா மாநிலத்தில் அமைந்துள்ளது. இங்கு பகவான் மகாவீரர் காட்டுயிர்ச் சரணாலயம் மற்றும் மொல்லம் தேசியப் பூங்கா, *சாகமேஷ்வர் கோயில்* மற்றும் சலாயுலிம் அணை ஆகியவை அமைந்துள்ளன.

அமைவிடம்
--------

இதன் அமைவிடம் 15°14′N 74°10′E﻿ / ﻿15.23°N 74.17°E﻿ / 15.23; 74.17 ஆகும். இது கடல் மட்டத்திலிருந்து 22 மீட்டர்கள் உயரத்தில் அமைந்துள்ளது.

மக்கட்டொகை
----------

2011 ஆம் ஆண்டின் மக்கட்டொகைக் கணக்கெடுப்பின் படி இந்நகரின் மொத்த மக்கட்டொகை 6,158 பேர் ஆகும். இங்கு ஆண்கள் 51% உம் பெண்கள் 49% உம் உள்ளனர். இந்நகரின் கல்வியறிவு 75% ஆகும். ஆண்களின் கல்வியறிவு 81% ஆகவும் பெண்களின் கல்வியறிவு 69% ஆகவும் உள்ளது. மக்கட்டொகையில் 6 வயதுக்கு உட்பட்ட குழந்தைகள் 6% ஆவர். கொங்கணி, கன்னடா என்பன இங்கு பேசப்படும் முக்கிய மொழிகள் ஆகும்.

மேற்கோள்கள்
-----------

1. ↑  Falling Rain Genomics, Inc - Sanguem
2. ↑  "Census of India 2001: Data from the 2001 Census, including cities, villages and towns (Provisional)". Census Commission of India. 2004-06-16 அன்று மூலம் பரணிடப்பட்டது. 2008-11-01 அன்று பார்க்கப்பட்டது.
**பட்டியாலா இல்லம்** (*Patiala House* ) என்பது புது தில்லியில் உள்ள பட்டியாலா மாகாராசாவின் முன்னாள் இருப்பிடமாகும். இது இந்தியாவின் மத்திய தில்லியில் இருக்கும் இந்தியா கேட்டுக்கு அருகில் அமைந்துள்ளது. பட்டியாலா இல்லம் சர் எட்வின் லூட்டியன்சால் வடிவமைக்கப்பட்டது. இக் கட்டிடம் கூம்பு வடிவத்தின் மத்தியில் ஒரு வண்ணத்துப் பூச்சியின் வடிவத்துடன் மற்ற லூட்டியன்சு கட்டிடங்களைப் போல அமைந்துள்ளது

வரலாறு
------

தில்லியில் உள்ள மற்ற இளவரசர்களின் வீடுகளைப் போல இல்லாமல் பட்டியாலா இல்லமானது மணற் கற்களின் தோற்றத்தில் அல்லாது வெள்ளை வண்ணத்தால் பூசப்பட்டிருந்தது. 

1970 களில் இந்திரா காந்தி பிரதமமந்திரியாக இருந்தபோது அரசர்களின் இத்தகைய தனித்த வீடுகளை முடிவுக்குக் கொண்டுவந்தார். அரச குடும்பத்தினர் அவ்விடத்தை இந்திய அரசுக்கு விற்பனை செய்தனர். 

தில்லியில் இருந்த ஐந்து நீதிமன்றங்களில் ஒன்றாக இந்தியாவின் மாவட்ட நீதி மன்றத்தால் அவை பயன்படுத்தப்பட்டன. பட்டியாலா இல்ல நீதிமன்ற வளாகம் என்று இவ்விடம் அழைக்கப்பட்டது. இந்த அரண்மனையின் அசல் தோற்றம் பல நீட்சிகள் மற்றும் மாற்றங்களைக் கண்டது.

மேற்கோள்கள்
-----------

1. ↑  Cultural History Of India By Om Prakash
2. ↑  Delhi, a thousand years of building Lucy Peck, Indian National Trust for Art and Cultural Heritage
3. ↑  Sharma, Manoj (2011-06-08). "Of princes, palaces and plush points". *ஹிந்துஸ்தான் டைம்ஸ்*. Archived from the original on 10 October 2013.. பார்த்த நாள்: 13 December 2013.
ஐஸ்லாந்தின் நீலக் கடற்காயல் 
நீலக் காயல் ஓர் பார்வை
**நீலக் கடற்காயல் (ஐஸ்லாந்து)** (Blue Lagoon (geothermal spa)) ஐஸ்லாந்தின் மிக சிறந்த சுற்றுலாத் தலங்களில் ஒன்று. இது ஒரு எரிமலை மூலம் உருவான ஒரு சூடான நீராவி பகுதியாகும். இந்த இடம் தென்மேற்கு ஐஸ்லாந்திலுள்ள ரேக்ஜேன்ஸ் தீபகற்பத்தில் கிரின்ட்விக் (Grindvik) என்னும் இடத்தில் ஒரு லாவா நிலத்தில் அமைந்துள்ளது. இது கெஃப்லாவிக் (Keflavik) விமான நிலையத்திலிருந்து 13 கிமீ (8 மைல்) தூரத்திலும், ரேக்ஜாவிக் நகரிலிருந்து 39 கிமீ (24 மைல்) தூரத்திலும் அமைந்துள்ளது. இதனருகில் ஒரு புவிவெப்ப மின் உற்பத்தி நிலையம் உள்ளது. இவ்விடம் செயற்கையாக உருவாக்கப்பட்டதாகும்.

சூடான நீரில் சிலிக்கா மற்றும் சல்பர் போன்ற கனிமங்கள் அதிகமாக உள்ளன. எனவே சொரியாசிஸ் எனப்படும் தோல் நோயை இதன் நீர் குணப்படுத்த உதவுகிறது. இதன் வெப்ப நிலை சராசரியாக 40 டிகிரி செல்சியஸ் உள்ளது. இது ஆண்டு முழுவதும் உறைபனி நிலையிலும் அதே வெப்பத்துடன் இருக்கும்.

மேற்கோள்கள்
-----------

1. ↑  "Iceland's Energy Lessons"*Newsweek*, 14 April 2008, link accessed 9 April 2008

வெளியிணைப்புகள்
---------------

விக்கிமீடியா பொதுவகத்தில்,  
 ***நீலக் கடற்காயல் (ஐஸ்லாந்து)***   
என்பதின் ஊடகங்கள் உள்ளன. 

* Official website
* Information from Reykjavik's tourist organization பரணிடப்பட்டது 2011-10-01 at the வந்தவழி இயந்திரம்
* Blue Lagoon panoramic virtual tour பரணிடப்பட்டது 2011-01-02 at the வந்தவழி இயந்திரம்
* Blue Lagoon Iceland – Destination With An Unforgettable Experience
**திருக்குருகை மான்மியம்** என்னும் நூல் 16-ஆம் நூற்றாண்டில் வாழ்ந்த திருக்குருகைப் பெருமாள் கவிராயரால்இயற்றப்பட்டது.  வாழ்த்து, பதிகம் ஆகியவற்றை அடுத்து 28 சருக்கங்களை உடையதாக இந்த நூல் இருந்தது.  பெருங்காப்பியங்களில் ஒன்றாகத் திகழும் இந்த நூல் முழுமையாகக் கிடைக்கவில்லை. 

இந்த நூலைப் பற்றிய சில குறிப்புகள்

* இந்த மான்மியத்தைப் பராசர முனிவர் தன் மகன் வியாச முனிவருக்குக் கூற, அவர் சுகருக்குக் கூறினார். இவ்வாறு வந்த நூலை ஆதிநாத பட்டர் என்பவர் மொழிபெயர்த்து நூலாசிரியர் திருக்குருகைப் பெருமாள் கவிராயருக்குக் கூறக் கேட்டு இந்த நூல் உருவாக்கப்பட்டுள்ளது.
* நூல் அரங்கேற்றப்பட்ட காலம் 1548

பாடல் - எடுத்துக்காட்டு 

1

வாழி வாழி நானிலமும் மும் மாரியின் வளனும்
வாழி வாழி இல்லறமும் நல்லறப் பெருவனப்பும்
வாழி வாழி நாலாயிரப் பனுவல் நான்மறை நூல்
வாழி வாழி சீ பராங்குச ஆணை வைகலுமே. 
2

போத மேதகப் பூரணன் பூமகள்
காத வான் எனக் கண்டவர் மாளிகை
வேத வாய்மையும் மெய்த்தமிழ் வாய்மையும்
கீத வாய்மையும் கிள்ளை மிழற்றுமே. 
3

நாவாரவே புகழ்ந்து 'நாராயணா நம' என்று
ஓவா உரையினொடும் மண்ணீர் உரம் நனைப்ப
காவார் மலர் பறித்துக் 'கண்ணா' நின் கால் கமலம்
தூவாதார் கையினையும் கை என்று சொல்வாரே

அடிக்குறிப்புகள்
----------------

1. ↑  மு. அருணாசலம் (முதல் பதிப்பு 1977, திருத்தப்பட்ட பதிப்பு 2005). *தமிழ் இலக்கிய வரலாறு, பதினாறாம் நூற்றாண்டு, முதல் பாகம்*. சென்னை: தி பார்க்கர், தமிழியல் ஆய்வு மற்றும் வெளியீட்டு நிறுவனம், 291 அகமது வணிக வளாகம், இராயப்பேட்டை, சென்னை 600 014. பக். 275-282.
2. ↑  உ. வே. சாமிநாதையர், செந்தமிழ் மாத இதழ், 1938
3. ↑  கொல்லம் 723
4. ↑  பொருள் விளங்குமாறு சொற்பிரிப்பு செய்யப்பட்டுள்ளது
5. ↑  இது கடவுள் வாழ்த்துக்கு முன்னர் இடம் பெற்றுள்ள நூலின் தொடக்கப்பாடல்.
6. ↑  பாடல் 462
7. ↑  சொல்வாரோ?
8. ↑  பாடல் 1220